JohanHeinsen/ENO huggingface dataset:
Odense Adresse-Contoirs Efterretninger, 1834-08-15
Mandagen den 25 d. M., Formiddag Kl. 9, bliver, efter Begjæring af afg. Kjøbmand N. Møllers Enke, afholdt offentlig Auction i Gaarden Nr. 40 paa Overgade over endeel Løsøre, bestaaende af Borde, Stole, Chatoller, et Skab, Komoder, Speile, 2 Taffeluhre, Skilderier, Porcellain, Glas, Kjøkkentøi, saasom Gryder, Pander, Kasseroller m.m., en stor Kakkelovn, en holstensk Vogn med 3 Sæder, en stor Vægtskaal, en Kornrensemaskine, endeel finere og grovere Hegler, et Par Kister Tobak, Bøger m.v.; hvilket Alt er til Eftersyn paa Auctionsstedet 5 Dage førend Auctionen. Odense den 11 Aug. 1834. Reimuth.
Odense Adresse-Contoirs Efterretninger, 1834-08-15
Løverdagen den 27 Septbr. førstkommende, om Eftermiddagen Kl. 2, lader Hans Jensen ved een eneste Auction bortsælge sin eiende og paaboende Gaard i Gjelballe Bye, Skanderup, Sogn, Ribe Amt, som skylder af Hartkorn Ager og Eng 2 Tdr. 6 Skpr. 2 Fdkr. 2 Alb. Paa Gaarden, som kun ligger i Miil fra Kolding, kan holdes 10 Køer, 6 a 8 Unghøveder og 8 Faar; Bygningerne ere for 5 Aar siden af nyt opførte midt i Marken, saa at Avlingen kan drives med 5 Heste, fornøden Skov og Tørveskiær haves. Auctionen afholdes i selve Gaarden, hvor Liebhaverne ville behage at give Møde den ovenmeldte Tid. Herredskontoiret i Kolding den 12 August 1834. Orenbøll.
Odense Adresse-Contoirs Efterretninger, 1834-08-15
Efter Vedkommendes Begjæring, bliver ved 3 Auctioner, som afholdes: Torsdagen den 21 August førstk. hver Dags Formiddag Torsdagen den 28 August Kl. 11. og Tirsdagen den 9 Septbr. - opbuden til Bortsalg Degneboligen i Rysslinge Bye, med tilliggende Hauge og Tofte, omtrent 2 Tdr. Land. De tvende første Auctioner afholdes paa Raadhuset i Svendborg, men 3die Auction paa den sælgende Eiendom. Dette bekjendtgjøres herved til Lysthavendes Efterretning, med Tilføiende, at Konditionerne forinden ere til Eftersyn her paa Kontoiret. Sunds Gudme Herredskontoir i Svendborg den 9 August Bruun.
Odense Adresse-Contoirs Efterretninger, 1834-08-15
At der paa Raadhuset her i Byen Onsdagen den 5 Septbr. førstkommende, om Formiddagen Kl. 10, bliver afholdt en Skiftesamling i afgangne Kancellieraad Birkedommer BriandsBoe af Krumstrup, tilkjendegives herved samtlige Vedkommende, med Tilføiende, at Boet den Dag ventes optaget til Slutning, og at de Udeblivende maa finde sig i, hvad Pluraliteten, af de Mødende beslutte. Sunds Gudme Herredskontoir i Svendborg den 12 August Bruun. De Flere, som endnu ikke have afgjort de dem herfra tilstillede Regninger til sidstafvigte 11 Juni Termin, ombedes snarest muligt at erindre samme. Fyens Stifts Adressekontoir, Odense d. 4 Aug. 1834.
Odense Adresse-Contoirs Efterretninger, 1834-08-15
Ved Tallotteriets 1270 Trækning i Altona udkom: udhoaf medfølgende Bidrag til Tidshistorien. 2det Bind. No 5. Yttringer om Valgene til Provindsialstænder. - Reflection til vor frimodige Naboe, Nordmanden. - Blandinger.
Odense Adresse-Contoirs Efterretninger, 1834-08-18
63 Aargang. Blikts Fyens, privilegerede. Kongelig allene Avertissementstidende. Adresse-Avis og overalt i de danske Stater. Forsendes med Brevposten, af Søren Hempel, Kancellieraad.
Odense Adresse-Contoirs Efterretninger, 1834-08-18
Redigeres, trykkes og udgives i Odense 18 August 1834. Mandagen. Jndhold. Almindelig Politik (Den preussiske Konsul i Bayonne afsat af den franske Regjering). Spanien (Depescher om Jnsurgenternes Jndslutning m.m. Madrids Militair=Jnddeeling. Adresse-Udkast i Kamrene). Portugal (Don Pedros Reise til Oporto). Frankerig (Hr. Dupin valgt til Præsident i Deputeertkammeret. Fuldmagternes Prøvelse).
Odense Adresse-Contoirs Efterretninger, 1834-08-18
Almindelig Politik.
Odense Adresse-Contoirs Efterretninger, 1834-08-18
Paa den Londonner Børs tegnede de spanske Statspapirer den 10 d. igjen til at vinde nogen Fasthed, paa Rygtet om bedre Efterretninger fra Spanien. Til Toulon var den 31 f. M. kommet befaling til, øieblikkelig at udruste Fregatten Victoria og to Brigger, for at de inden 24 Timer kunde afgaae til den spanske Kyst, hvor den brittisk franske Eskadre for Tiden paa det strængeste vaager over at afskjære Jnsurgenterne al Tilførsel. Dog vil Man af sikker Kilde vide i Hamborg, at denne Forholdsregel ikke skulde strække sig uden til engelske og franske Skibe, men det bliver dog altid et Spørgsmaal, hvorvidt det vilde tillades andre Nationers Flag at tilføre de spanske Carlister Krigsmunition? Gazetten paastaaer ogsaa endnu, at der i Stilhed forberedes en faktisk Jndblanding fra Frankerigs Side, som dog muligt turde blive et Sidestykke til Invasionen 1823 og nærmest gjelde det liberale Partie. J Wien er den handlende Verden især interesseret ved Spørgsmaalet, om den franske Regjering virkelig vil vove en Jndblanding til Jsabellas Fordeel, da Uvisheden herom virker skadeligt paa alle Forretninger, og Man giver derhos at forstaae, hvorledes det let kunde fremkalde en Forening imod Frankerigs Anmasselse. Som et ikke umærkeligt Skridt, maa det ansees, at den preussiske Konsul i Bayonne, Hr. Bardewisch, ved en Kongelig fransk Forordning af 8d. er afsat, hvortil, af Journal des Debats at slutte, Grunden skal være en opdaget Forstaaelse imellem Bayonne og Don Carlos's Hovedqvarteer. Paa den anden Side forsikrer Gazetten, at Prindsen af Asturien, som den kalder Don Carlos's ældste Søn, Trods alle Politie=Foranstaltninger, er reist igjennem Frankerig og Schweitz til Genua, hvorfra han vil begive sig til den carlistiske Hær. Man paastaaer ogsaa, at Kongen af Sardinien tager sig med Varme af Don Miguel, som endnu befinder sig i Genua og med Opmærksomhed følger Begivenhederne i Spanien, hvorom han faaer regelmæssige Beretninger. Han skal nylig have ladet udgaae en Protest imod sin Tron=Afsigelse. Hvor ønskelig den gamle Regjerings Oprettelse paa den pyrenæske Halvøe end vilde være Dagens politiske Voldgiftsmænd, befrygter Man dog selv i dette Tilfælde store Forviklinger, især hvis de Franske troede sig tvungne til at deeltage i Kampen, og Man da vilde høitidelig protestere imod en fransk Jndblanding. Europas Tilstand - hedder det er stedse betænkelig, og der behøves kun en liden Anledning til at forværre den."
Odense Adresse-Contoirs Efterretninger, 1834-08-18
Efter flere Konferentser med Lord Palmersion og andre Statsmænd er Fyrst Talleyrand afreist fra London og ventedes den 11 d. til Paris. Marskal Marmont siges nu at ville fra Konstantinopel begive sig over Smyrna til Syrien og Egypten. Opstanden i hiin Provinds skal tage saaledes Overhaand, at Jbrahim Pascha, efter Breve fra Ci pern, er indsluttet af et femdobbelt saa stærkt Jnsurgentkorps og i øiensynlig Fare for at blive ganske oprykket.
Odense Adresse-Contoirs Efterretninger, 1834-08-18
Spanien. Efter nogle intetsigende telegrafiske Depescher fra Bayonne af 6 og 7d., hvorved Moniteuren blot bemærker, at de stadfæste Efterretningerne og de af General Rodil tilfægtede Fordele, da Jnsurgenterne den 5 d. synes at være veegne tilbage til Bastandalen og at flokke sig paa Grændsen; men at Man iøvrigt intet Omstændeligt vil erfare om de militaire Begivenheder, inden det lykkes RodilsKourerer at slippe imellem Jnsurgenterne, melder Moniteuren fra St. Per (midtveis imellem Bayonne og Elisondo), at Rodil den 7de i Spidsen for 6000 Md. er indrykket i Elisondo, og at Don Carlos tilsomst har maattet tage Flugten til Leissa, altsaa istedetfor den franske Grændse, trukket sig tilbage til de baskiske Provindser.
Odense Adresse-Contoirs Efterretninger, 1834-08-18
J en senere om Aftenen den 9 d. til Paris indtruffet Depesche hedder det: General Figuerra er med en Afdeling af 4000 Md. ankommen til Betelu, medens Rodil rykkede ind i Bastandalen, og Jauregui fra Villafrance og Espartere fra Salvatierra i Forening med dem vilde udføre en Bevægelse, hvorved Fienden vil blive omringet. Carlisterne ere i største Bestyrtelse." Endnu den 30 Juli befandt Jnsurgent=Juntaen sig i Elisondo, men havde efter en uheldig Fægtning, hvori Carlisterne mistede 60 Fanger, hvilke samtlig bleve skudte paa Stedet, forlagt sit Trykkerie samt Vaaben= og Krudtfabrik til Lacares. Den spanske Konsul i Bayonne var allerede i Følge med GeneralHarispe afgaaet til Grændsen, for at modtage den flygtende Don Carlos, men fandt sig skuffet ved en falsk Beretning. Uvirksomheden hidtil søger Man at besmykke med Nødvendigheden for begge Armeer af at undgaae en Kamp, da Don Carlos's Tropper endnu ikke ere fuldstændig bevæbnede og Rodils udmattede af Marschen fra Portugal, hvorhos han venter paa Øieblikket, da han kan lokke Fienden ud af Bjergene i Sletten. Jøvrigt forklarer Moniteuren de belovede Depeschers Udeblivelse af Telegrafernes Utilstrækkelighed til at meddele udførlige Beretninger, som allene kunne ventes ved Kourerer, og Journal de Paris gjør endnu opmærksom paa, at fordi Luften er klar i Paris, kan den gjerne være taget underveis. Men engang skulde Man dog troe, at hine Kourerer maatte ankomme. Den Madrider Hoftidende indeholder iøvrigt en Beretning om Rodils Operationer, som er simpel, uden Pral eller Overdrivelse og i det Hele overeenstemmende med de Pariser Brudstykker, men naaer kun til den 26 Juli. Efter samme ere Rodils Stridskræfter inddeelte i fem Hovedkorpser. J Træfningen den 25 Julii blev Fienden fordrevet af sine frygtelige Stillinger i Bjergkløfterne ved Santa Matine, og den vilde have været afgjørende, hvis ikke den tykke Skov, som omgiver hiin Kløft, havde lettet Fiendens Flugt. Oberst Amor var med sit Kavallerie skikket til Vittoria, hvorfra en stor Konvoi den 27 Juli rykkede ud med Levnetsmidler for Tropperne i Borunda. Jnsurgentchefen Castor havde atter viist sig i Bjergene ved Burgos, som støde til Biscaia; Merino derimod holdt sig vedvarende skjult &c.
Odense Adresse-Contoirs Efterretninger, 1834-08-18
Fra den 17 til 31 Juli havde det været roligt i Madrid. Den nye Generalkapitain har fastsat flere Bestemmelser, med Hensyn til den offentlige Orden og Rolighed. Madrid faaer efter samme 4 store Militair=Afdelinger, hver under en Generals Anførsel. Overalt oprettes Jnfanterie= og Kavallerie=Patrouiller, og i Tilfælde af Allarm maa ingen Officeer eller Soldat gaae over Gaden, men enhver skal blive ved sit Korps. Patrouillerne skulle paagribe og aflevere i Fængslerne samtlige Personer, der ere klædte som Landmænd og forsynede med Suurbart, &c. Til den foregivne eller virkelige Sammensværgelse høres heller intet. Det findes overalt ubegribeligt, at en Mand som Palafor, der var udnævnt til Medlem af Proceres og beklædt med den høieste Værdighed i Armeen, skulde stille sig i Spidsen for et jakobinsk Komplot. En Ansøgning fra ham om at blive dømt af sine Ligemænd, er imidlertid bleven afslaaet af det første Kammer med den bemærkning, at da han endnu ikke havde aflagt Eden, kunde han ikke heller betragtes som Procer. Til Præsident i Procuradorernes Kammer har Dronningen udnævnt Grev Almodovar, som har levet 10 Aar i Landsforviisning. Flere Medlemmer fra Krigs-Egnen have undslaaet sig for at møde, paa den anden Side ere Romero Alpuentes og Palareas Valg befundne ugyldige formedelst Mangel i Valg-Formaliteterne.
Odense Adresse-Contoirs Efterretninger, 1834-08-18
En Kommission af 9 Medlemmer er udnævnt til at forfatte Adresse-Udkastet. Proceres=Kammerets er meest et Ekko af Dronningens Tale. Dog fattedes det ikke paa en Opposition, som blandt andet forlangte, at der ogsaa skulde handles om Pressefrihed og de sydamerikanske Staters Erkjendelse;" men blev overstemt af Ministrene. Procuradorernes Adresse=Udkast aander meere Selvstændighed og Kraft. Efter at Mildhed og Naade forgiæves ere anvendte, ønskes Lovens Sværd uden Skaansel draget imod dem, som gjentagen have gjort sig skyldige i Oprør. DeJldesindedes Mod - siges der - voxer ved Strafløshed." Billedet af Fædrelandets Elendighed erklæres for at være te 13de endnu mørkere, end Hs. Majestæt forestiller sig. En lov bunden Pressefrihed, som ikke kues af Censur eller Vilkaarlighed, ønskes, fremdeles Lighed for Lovene, personlig Frihed, Domstolenes Uafhængighed, Eedsvornes Retter og Ministrenes Ansvarlighed. Da vil Nationens Tilstand forbedre sig og Folket velsigne Hs. Majestæt, naar det lærer at indsee Forskjellen paa en absolut Regjering og et faderligt System, som kun bruger Magten til det almene Bedste. Estefani er ikke, som meldt S. 530, henrettet, men forviist til de philippinske Øer. Rygtet om en Opstand i Catalonien holder sig endnu, skjøndt uden videre Hjemmel, med Tilføiende, at General Llauder skulde have erklæret, at han ikke meere var Herre over Bevægelsen. Den franske Regjering, som har lært, at den ikke kan stole paa de carlistiske Flygtlinge, skal nu have befalet at behandle dem som Krigsfanger, og den berygtede Grev Espagna befinder sig under strængeste Opsyn i Tours (hvor længe?).
Odense Adresse-Contoirs Efterretninger, 1834-08-18
Portugal. Den 25 f. M. indskibede Don Pedro, som nu er fuldkommen helbredet, ledsaget af Dronningen og Hertuginden af Braganza, Marskallerne Hertugen af Terceira og GrevSaldanha, Søeministeren og en talrig Generalstab, sig ombord paa et Dampskib, for under Estorte af et andet brittisk Dampskib at afseile til Oporto. Cortes Valgene synes at vække megen Jnteresse i Lissabon og de større Stæder, hvilket ikke er Tilfældet i Provindserne, hvor Folket er vant til blindthen at følge Øvrighedens Villie. Ved store Besparelser i Hæren, Marinen og Civillisten, haaber Man at nedsætte Udgivts=Budgettet til 8 Millioner Milreis, saa at alle øvrige Jndtægter kunne anvendes til Statsgielden og den synkende Fond. De geistlige Grundeiendomme anslaas til en Værdie af over 5 Millioner Pd., Geistlighedens rørlige Godser til 4,600,000 Pd. og den brasiliske Statsgield til 1,600,000 Pd., hvilke tre Summer nu staae til Regjeringens Raadighed. Jfølge et Dekret af Don Pedro skal al Cirkulation af Papirspenge ophøre efter den 31 August d. A. Enkelte Mordscener forefalde desværre, endnu stedse. Saaledes blev en Eskorte, der skulde bringe Pater Braga, en af Usurpatorens meest berygtede Agentere, til Lissabon, imellem Asseicera og Atalaa overfaldet af Landfolket, som bemægtigede sig den Fangne og skjød ham paa Stedet. JElvas er opdaget en foregiven Sammensværgelse; i det mindste ere 18 Miguelister, som skulle staae i Forbindelse med de omstrøifende Banditter, paagrebne i et Landhuus der i Nærheden. Underveis opsnappede Militairet endnu to Præster.
Odense Adresse-Contoirs Efterretninger, 1834-08-18
Frankerig.
Odense Adresse-Contoirs Efterretninger, 1834-08-18
Kjøbenhavns Børs-Kours den 15 August 1834. Hamb. 2 M. - k. S. 207. 4 pCt. norsk Laan ved Hambro Spec. 207, solgt til 12 Mk. 6 3/4 s. og Søn af 1825. 100 a - B. Norske Spec. Sedl. pr. 1004 pCt. dito dito af 1828 Sp. 173 a 173 1/2 Rbd. Sedl. 100 a - r. S. Sv. Sedl. pr. Rd. 47 1/2 a 47 1/2 s. T. 4 PCt. nye norske Oblig, af 4 pCt. Kongel. Obligationer 1834. 100 a - i Bco. (u. Rente) 90 1/2 a 91 R. Sedl. 4 pCt. dito dito 100 a - r. S. Dito over 2000 pr. Stk. - S. 4 PCt. uopsigel. norske Stats Dito.... dito 87 ½ a - Bco. Obligat. - 4 - Rd. Bco. Nation. Obl. (af Laan 4 Febr. 3 pCt. nye danske Obligat. 1820) 101 ½ 4 - Rbd. r. S. (1 L. Sterl. 14 Bcomk.) 71. 105 a - Rbd. Sedl. Dito a 71 1/2 L. St. 4 pCt. uopsigelige Rigsbank, Asiatiske Aktier - 3 - i Sedl. Oblig. 101 a 101 1 Rbd. r. S. Bank Disconto .... 4 pCt.
Odense Adresse-Contoirs Efterretninger, 1834-08-18
(Forlangt Jndrykkelse.) En brav og stræbsom Haandværker, Snedker Sundahl, havde i Fredags det Uheld, under Bygningen af en Trappe at falde igjennem en Etage og slemt at forslaae sig samt at brække et Brystbeen. Nogle Aar forud mistede han sin hele Fædrene og Mødrene Arv, 2400 Rbd., ved Bedragerie af hans Curator. Saaledes geraadet i trange Kaar, søger han Udkomme for sig og Familie ved egne Hænders Arbeide som Frimester; men nu paa Sygeleiet er det ham umuligt at skaffe Livs Ophold for sig, Kone og 7 Børn. Anmelderen, i hvis Huus hiint Uheld arriverede, troer derfor at skylde en Annonce, der vil interessere flere hans ædeltænkende Velyndere.
Odense Adresse-Contoirs Efterretninger, 1834-08-18
AVERTISSEMENTS. Med Smerte meddele vi fraværende Venner det sørgelige Budskab, at vor dyrebare Moder, Karen Jørgensen, blev os ved Døden berøvet den 15 August. Hun levede indtil sit 65de Aar med Velsignelse iblandt os, agtet og elsket af Alle, der kjendte hende, i glad Virksomhed, indtil den sidste Sygdom i nogle Uger fængslede hende til det Leie, hvorfra Herren kaldte hende til det bedre Hjem og til Gjenforening med vor forudgangne Fader. Odense den 15 August 1834. K. Jensen, P. Jørgensen. fød Jørgensen.
Odense Adresse-Contoirs Efterretninger, 1834-08-18
Da Hr. Greve Holck til Fjellebroe, formedelst Afreise til Udlandet, er udtraadt af Committeen for Væddeløbene i Fyens Stift, saa har man anmodet Hr. Kammerjunker, v. Sehestedt-Juel til Raunholt og, i Grev Holcks Sted at indtræde i denne Committee; hvilket herved bekjendtgjøres, idet man forudsætter ved et saadant Valg at have fyldestgjort Subskriptions=Foreningens Forventninger.
Odense Adresse-Contoirs Efterretninger, 1834-08-18
Committeen for Væddeløbene i Fyens Stift, Odense den 14 August 1834.
Odense Adresse-Contoirs Efterretninger, 1834-08-18
Undertegnede, boende hos Hr. Brændeviinsbrænder Berg i Middelfart, anbefaler sig til Byens og Omegnens Beboere som Læge og Fødselshielper. Middelfart den 16 August 1834. A. Gerner,
Odense Adresse-Contoirs Efterretninger, 1834-08-18
Praktiserende Læge. Odense forenede Skydeselskabs aarlige Papegøieskydning holdes Tirsdagen den 26 August, begynder præcise Kl. 7 1/2 Morgen og endes samme Dag. Directionen.
Odense Adresse-Contoirs Efterretninger, 1834-08-18
J denne Uge brændes Rapsforder paa Østerhæsinge og Hillerslev Marker. Sidst i denne eller først i næste Uge brændes Rapsfoder ved Arreskov. Sidst i denne eller først i næste Uge, naar Veiret tillader det, bliver brændt Rapsskaller, ved Brobyegaard og Gjeldskov.
Odense Adresse-Contoirs Efterretninger, 1834-08-18
Skipper M. Fischer ligger under Ladning i Kjøbenhavn med Gods til Odense, og afgaaer om 8 a 10 Dage. sig
Odense Adresse-Contoirs Efterretninger, 1834-08-18
Hos J. Mild faaes: Aandelige Digte og Sange af C. J. Bøye. 2den Samling. 6 Mk. heft.
Odense Adresse-Contoirs Efterretninger, 1834-08-18
Dansk oekonomisk Plantelære af Prof. J. V. Hornemann. 2den Deels 1ste Hefte, 2 Rbd., hvoraf det Halve er Prænumeration paa Fortsættelsen. Samlede tildeels forhen utrykte Afhandlinger af K. R. Rask. 1ste Deel. 10 Mk. 8 Sk. heft. Halley, den skjønne Komet, som kan ventes at gaae forbi Solen og Jorden 1835236. 2 Mk. 8 s. heft.
Odense Adresse-Contoirs Efterretninger, 1834-08-18
Samlinger til oplysende Beretninger for Søefarende over Belterne, Kattegattet, Norske Kysten og Østersøen. 7 Mk. indb.
Odense Adresse-Contoirs Efterretninger, 1834-08-18
En Bødker, som i flere Aar har konditioneret paa adskillige store Herregaarde, saavel i Tydskland som Danmark, og som er temmelig nøie kjendt med Meieriebestyrelsen, ønsker sig anbragt paa en Herregaard til 1 Novbr. 1834. Billet, mærket Bødker, bedes indlagt paa Adressekontoiret.
Odense Adresse-Contoirs Efterretninger, 1834-08-18
Til en Skole-Discipel kan faaes Logie og Kost i et VI. borgerligt Huus her i Byen. Adressekontoiret anviser.
Odense Adresse-Contoirs Efterretninger, 1834-08-18
Til 2 Skole-Disciple ønskes Kost og Logie, ei for langt fra den lærde Realskole. Adressekontoiret anviser.
Odense Adresse-Contoirs Efterretninger, 1834-08-18
2 nye gibsede og malede Værelser, komplet meublerede, er strax at erholde til Leie paa Vestergade No. 291 hos Stillau, Kunstdreier.
Odense Adresse-Contoirs Efterretninger, 1834-08-18
Løverdagen den 15 Septbr. d. A. bliver paa Nessgaard paa Falster, det Classenske Fidekommis tilhørende, ved offentlig Auction om Formiddagen Kl. 11 bortsolgt følgende Kreature: Faar. 5 Stkr. gamle Faar af ægte Dishley=Race. Gimmerlam af dito dito. Væderlam og en gammel Væder af dito dito, gamle Faar af ægte Couthdowns-Race. Gimmerlam af dito dito. Væderlam af dito dito. 1 1/2 Aars Beder af dito dito. Qvæg. 5 Stkr. Tyrekalve af ægte Berner=Race. Qviekalv af dito Tyrekalve af ægte North Devons-Race. Qviekal af dito unge Køer, Blandinger af jydske Køer og engelsk Tyr. dito. Qvier af Heste. 1 toaarig Hoppe paa jydske Hopper bedækkede af engelske i eenaarig dito dito Hingst, Hingster paa Frederiksborg. 5 Stkr. Hingstføl paa jydske Hopper efter Fuldblods=Hingsten Cigar 1 Racehoppe bedækket af Cigar." Smidth. Corselitze den 14 August 1834.
Odense Adresse-Contoirs Efterretninger, 1834-08-18
Jfølge Bestemmelse af den Kongelige Overdirection for de Kongelige Kirker paa Als og Ærøe, bliver Mandagen den 1 Septbr. d. A., om Eftermiddagen Kl. 4, afholdt en offentlig Licitation i Tranderup Skole paa Ærøe over endeel Muur=, Tømmer=, Snedker=, Smede= og Malerarbeide ved de Ærøeiske Kirker og Skoler, samt over Materialierne, som dertil behøves. Hvortil Liebhavere herved indbydes. Kirkeinspektoratet i Ærøeskjøbing den 15 Aug. 1834. A. C. L. Claussen.
Odense Adresse-Contoirs Efterretninger, 1834-08-18
Efter Eierens Forlangende bliver det Hans Madsen tilhørende Huus i Flytterup Gyden ved Rønnemose, med tilhørende Jordlod, som staaer for Hartkorn 2 Skpr. 3 Fdkr. 3/4 Alb., ved de Auction opbuden til Salg Tirsdagen den 26 August og 9 September, hvilke Auctioner afholdes paa Herredernes Tingsted i Odense, og 3die og sidste Gang i selve Eiendommen Onsdagen den 24 Sepbr. førstkommende, Formiddag Kl. 11, efter Konditioner, som faaes til Eftersyn paa Lunde, Scham og Schoubye Herreders Kontoir, den 16 Aug. M. Knutzen.
Odense Adresse-Contoirs Efterretninger, 1834-08-18
Mandagen den 25 August d. A., Kl. 11 Formiddag, bliver holdt Licitation paa denne Byes Raadstue over en Steenkistes Opførelse ved Salbye, efter Overslag og Konditioner, som hos mig ere til Eftersyn. Kjerteminde den 15 August 1834. Thaulow.
Odense Adresse-Contoirs Efterretninger, 1834-08-18
Tirsdagen den 26 August førstkommende, Kl. 10 Formiddag og følgende Dag, bliver hos Kjøbmand R. Daugstrup her i Byen, efter Forlig og Udlæg, ved Auction bortsolgt endeel Løsøre, bestaaende af Mahogni= og andre Meubler, saasom Chatoller, Speile, Borde, Stole, Klædeskabe, Senge, Sengeklæder, Linned, Glas, Porcellain, Sølv, Kobber, Messing, Jern og Trævarer, Kakkelovne, Bøger, endeel Handelsvarer af forskjelligt Slags, hvoriblandt nogle Tønder Malt og Havre, samt 8 Køer m. m. hvilket herved bekjendtgjøres. Chaulow. Kjerteminde den 15 August 1834.
Odense Adresse-Contoirs Efterretninger, 1834-08-18
Jndkaldelse.
Odense Adresse-Contoirs Efterretninger, 1834-08-18
Da Gaardfæster Rasmus Leopold af Conradslund, under Baroniet Holckenhavn, ved Døden er afgaaet og hans Boe taget under Skifterettens Behandling, saa indkaldes herved, i Overeensstemmelse med Forordn. 5 Juli 1822, med 12 Ugers Varsel, samtlige Kreditorer og Debitorer, Enhver for sit Vedkommende at møde eller møde lade i en Skiftesamling, som afholdes i Boet Fredagen den 28 Novbr. d. A., Formiddag Kl. 10, paa Baroniets Skriverstue. Skifteretten for Baroniet Holckenhavn den 16 August 1834. Jørgensen.
Odense Adresse-Contoirs Efterretninger, 1834-08-18
Fredagen den 22 d. M., Eftermiddag Kl. 3, bliver en af Odense Byes Marker, Bageste Roesskov kaldet, ved offentlig Auction opbudt til Bortforpagtning i 5 Aar. Hvilket herved bekjendtgjøres. Reimuth. Odense den 15 Aug. 1834.
Odense Adresse-Contoirs Efterretninger, 1834-08-18
Torsdagen den 21 denne Maaned, Formiddag Kl. 9, bliver, efter Skifterettens Foranstaltning, afholdt offentlig Auction i Huset No. 148 paa Sortebrødretorv over afgangne Smedemester Peter Mathiesen Holms Enkes Efterladenskaber, bestaaende af noget forarbeidet Sølv, et Chatol, Stole, Borde, et Stueuhr, Gangklæder og Linned, et Sengested, Sengeklæder, en Dragkiste, Kobber= og Messingkjedler m.v. Hvilket herved bekjendtgjøres til Lysthavendes Efterretning. Reimuth. Odense den 11 Aug. 1834.
Odense Adresse-Contoirs Efterretninger, 1834-08-18
Mandagen den 25 d. M., Formiddag Kl. 9, bliver, efter Begjæring af afg. Kjøbmand N. Møllers Enke, afholdt offentlig Auction i Gaarden Nr. 40 paa Overgade over endeel Løsøre, bestaaende af Borde, Stole, Chatoller, et Skab, Ko møder, Speile, 2 Taffeluhre, Skilderier, Porcellain, Glas, Kjøkkentøi, saasom Gryder, Pander, Kasseroller m.m., en stor Kakkelovn, en holstensk Vogn med 3 Sæder, en stor Vægtskaal, en Kornrensemaskine, endeel finere og grovere Hegler, et Par Kister Tobak, Bøger m.v.; hvilket Alt er til Eftersyn paa Auctionsstedet 3 Dage førend Auctionen. Reimuth. Odense den 11 Ang. 1834.